പെട്രോളിയം ഉല്പന്നങ്ങള് ജി.എസ്.ടി പരിധിയില് ഉള്പ്പെടുത്താന് ആലോചന വെള്ളിയാഴ്ച ഉന്നതതല യോഗം ന്യൂഡല്ഹി: പെട്രോളിയം ഉല്പന്നങ്ങള് ജി.എസ്.ടി പരിധിയില് ഉള്പ്പെടുത്താന് കേന്ദ്ര സര്ക്കാര് ആലോചന. വെള്ളിയാഴ്ച ധനമന്ത്രി നിര്മല സീതാരാമന്റെ അധ്യക്ഷതയില് ലഖ്നോവില് ചേരുന്ന ജി.എസ്.ടി കൗണ്സില് യോഗത്തില് ഇത് ചര്ച്ച ചെയ്യും. ജി.എസ്.ടി സിസ്റ്റത്തില് എന്തെങ്കിലും മാറ്റം വരുത്തണമെങ്കില് സംസ്ഥാനങ്ങളുടെയും കേന്ദ്ര ഭരണ പ്രദേശങ്ങളുടെയും പ്രതിനിധികളടങ്ങിയ ജി.എസ്.ടി കൗണ്സിലിലെ നാലില് മൂന്ന് അംഗങ്ങളുടെ പിന്തുണവേണം. എന്നാല് കേരളമടക്കം നിരവധി സംസ്ഥാനങ്ങള് പെട്രോളിയം ഉല്പന്നങ്ങള് ജി.എസ്.ടിയില് ഉള്പ്പെടുത്തുന്നതിന് എതിരാണ്. ഇന്ധനവിലയുടെ പകുതിയിലധികവും കേന്ദ്ര, സംസ്ഥാന നികുതിയാണ്. നികുതി നിരക്ക് ഏകീകരിക്കുന്നതിലൂടെ ഇന്ധനവിലയില് വലിയ കുറവുണ്ടാവും. എന്നാല് ഇത് സംസ്ഥാനങ്ങളുടെ നികുതി വരുമാനത്തെ സാരമായി ബാധിക്കുമെന്നാണ് എതിര്ക്കുന്നവരുടെ വാദം. അതേസമയം, പെട്രോളിയം ഉല്പന്നങ്ങള് ജി.എസ്.ടിയില് ഉള്പ്പെടുത്തുന്നതിനോട് കേന്ദ്ര സര്ക്കാറിനും താല്പര്യമില്ല. എന്നാല് ഉള്പ്പെടുത്താമെന്ന നിര്ദേശം മുന്നോട്ടുവെച്ചിട്ടും സംസ്ഥാനങ്ങള് അംഗീകരിച്ചില്ലെന്ന ന്യായീകരണം ഉന്നയിക്കാനാണ് കേന്ദ്രനീക്കം.